Млади папа
Млади папа () телевизијска је серија коју је креирао и режирао италијански редитељ Паоло Сорентино. Настала је у сарадњи кабловских канала Скај Атлантик, Канал+ и Ејч-Би-Оу. Прву сезону чини десет епизода. Прва епизода је премијерно приказана 24. октобра 2016. Сорентино је и на овом пројекту сарађивао са директором фотографије Луком Бигацијем, те је серија визуелно блиска филмовима у којима су њих двојица већ сарађивали (Последице љубави, Див, Велика лепота и Младост) 

У серији Џуд Лоу тумачи фикционалног папу Пија XIII, који иако има дубоке сумње у постојање Бога, планира да својим неуобичајеним поступцима и конзервативном политиком врати римокатоличкој цркви њену стару славу. Са својих 47 година он је најмлађи папа у историји цркве и први Американац изабран на њено чело. Борећи се сопственим психолошким демонима и осећајем одбачености, папа Пије се суочава са новим непријатељима међу кардиналима, којима се не допада нова папина политика. Поред Џуда Лоа у серији глуме Дајан Китон, Силвио Орландо, Хавијер Камара, Џејмс Кромвел и др.

Продуцент Лоренцо Миели је 20. октобра 2016. саопштио да је друга сезона у процесу продукције.

Референце

Спољашње везе 
 

Италијанске серије које су се почеле приказивати 2016.
Италијанске серије
Телевизијске серије на енглеском језику
Оригинални програм мреже HBO
Оригинални програм мреже Canal+